cyanic-selkie/wikianc huggingface dataset:
ยิ่งรู้จัก ยิ่งรักเธอ
การตอบรับ
เพลง "ยิ่งรู้จัก ยิ่งรักเธอ" ติดอันดับสูงสุด 17 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 27 พฤษภาคม พ.ศ. 2555 และติดอันดับสูงสุด 13 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 4 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ม้าน้ำดำ
ม้าน้ำดำ หรือ ม้าน้ำคูด้า หรือ ม้าน้ำธรรมดา (Common seahorse, Spot seahorse; ) เป็นม้าน้ำชนิดหนึ่ง
มีสีพื้นผิวลำตัวหลากหลายทั้ง ดำ, เหลือง, ม่วง หรือน้ำตาลแดง โดยสามารถเปลี่ยนสีลำตัวได้ตามสภาพแวดล้อม มีขนาดความยาว 25-30 เซนติเมตร พบได้ในทะเลทั่วไปแถบอินโด-แปซิฟิกจนถึงฮาวาย ในน่านน้ำไทยถือว่าเป็นม้าน้ำที่มีขนาดใหญ่ที่สุด
เป็นม้าน้ำที่ได้รับความนิยมในการเลี้ยงเป็นปลาสวยงาม และสามารถเพาะขยายพันธุ์ได้แล้ว แต่ทว่าอัตราการรอดมีน้อย จึงเพาะพันธุ์เป็นจำนวนมากไม่ได้ ต้องใช้ม้าน้ำจากธรรมชาติที่ท้องแล้ว แต่ในปัจจุบันสามารถเพาะขยายพันธุ์ได้ในหลายที่ และมีอัตราการรอดสูง โดยเลี้ยงให้ผสมพันธุ์กันเองในที่เลี้ยง
ในเดือนพฤศจิกายน พ.ศ. 2557 มีข่าวปรากฏว่าชาวประมงในอำเภอละแม จังหวัดชุมพร จับม้าน้ำที่มีสีเหลืองทองทั้งตัวได้ โดยที่ไม่เคยเจอม้าน้ำลักษณะแบบนี้มาก่อน ในเบื้องต้นเชื่อว่าเป็นม้าน้ำหนาม (H. spinosissimus) แต่เมื่อตรวจสอบแล้วพบว่าเป็นม้าน้ำดำ
คณะกรรมการโอลิมปิกและกีฬาแห่งชาติไนเจอร์
คณะกรรมการโอลิมปิกและกีฬาแห่งชาติไนเจอร์ (Comité Olympique et Sportif National du Niger, COSNI; Nigerien Olympic and National Sports Committee, รหัสไอโอซี: NIG) เป็นคณะกรรมการโอลิมปิกแห่งชาติที่เป็นตัวแทนของประเทศไนเจอร์สำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2507 มีสำนักงานใหญ่ตั้งอยู่ที่ประเทศไนเจอร์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากไนเจอร์เข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
วูปี โกลด์เบิร์ก
วูปี โกลด์เบิร์ก (Whoopi Goldberg) หรือชื่อเกิด คารีน เอเลน จอห์นสัน (Caryn Elaine Johnson) เกิดเมื่อวันที่ 13 พฤศจิกายน ค.ศ. 1955 เป็นนักแสดงชาวอเมริกัน นักแสดงตลก นักร้อง-นักแต่งเพลง นักกิจกรรม พิธีกร
โกลด์เบิร์กมีผลงานแสดงภาพยนตร์เรื่องแรกคือเรื่อง The Color Purple (1985) แสดงเป็นซีลี สตรีผิวดำผู้ถูกทารุณ เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยมและได้รับรางวัลลูกโลกทองคำครั้งแรก ในปี ค.ศ. 1990 เธอรับบทเป็นโอดา เม บราวน์ คนทรงที่ช่วงเหลือชายที่ถูกสังหารในภาพยนตร์ทำเงินเรื่อง Ghost (วิญญาณ ความรัก ความรู้สึก) การแสดงจากเรื่องนี้ทำให้เธอได้รับรางวัลลูกโลกทองคำเป็นครั้งที่ 2 และยังได้รับรางวัลออสการ์ในสาขานักแสดงสมทบหญิงยอดเยี่ยม ผลงานโด่งดังถัดมาอย่างเช่น Sister Act (1992) และภาคต่อ (1993), Made in America (1993), How Stella Got Her Groove Back (1998), Girl, Interrupted (1999) และ Rat Race (2001) เธอยังแสดงในเรื่อง Star Trek: The Next Generation
อ้างอิง
1955
วัดวิเศษการ
วัดวิเศษการ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงศิริราช เขตบางกอกน้อย กรุงเทพมหานคร เจ้าอาวาสองค์ปัจจุบัน คือ พระศรีวิสุทธิดิลก
วัดวิเศษการสร้างประมาณ พ.ศ. 2393 เดิมชื่อ วัดวิเศษอาวาส สร้างโดยข้าราชการในสมัยรัชกาลที่ 3 นามว่า รักษ์ ได้รับพระราชทานเป็นหมื่นวิเศษ แต่ประชาชนทั่วไปเรียกว่า หมื่นรักษ์ จึงได้เรียกชื่อวัดนี้ว่า วัดหมื่นรักษ์ ตามชื่อผู้สร้าง ต่อมาพระบาทสมเด็จพระจอมเกล้าเจ้าอยู่หัวได้ทรงเปลี่ยนชื่อวัดมาเป็น "วัดวิเศษการ"
อาคารเสนาสนะ
พระอุโบสถสร้างตามแบบศิลปะจีน ไม่มีช่อฟ้า ใบระกา หน้าบันประดับชามสังคโลก ผนังใช้อิฐหนา ประตูหน้าต่างใช้ไม้แผ่นใหญ่หนา เปิดปิดด้วยลูกดาล มีลายตกแต่งดอกไม้ด้านหลังอุโบสถ ภายในประดิษฐานพระประธาน หน้าตักกว้าง 3 ศอก เป็นพระพุทธรูปปางมารวิชัยแบบเชียงแสน อัญเชิญมาจากวัดพระเชตุพนวิมลมังคลารามราชวรมหาวิหาร มีพระพุทธรูปแบบสุโขทัยลงรักปิดทอง หน้าตักกว้าง 2 ศอก 2 องค์ นอกจากนั้นยังมีพระพุทธรูปปางเสด็จจากดาวดึงส์ ปางประทานพร ปางสมาธิ และปางทุกรกิริยา
อาคารเสนาสนะอื่น ได้แก่ ศาลาการเปรียญทรงปั้นหยาสร้างด้วยไม้ กุฏิ วิหารเป็นแบบทรงไทยประเพณี
พ.ศ. 1687
พุทธศักราช 1687 ใกล้เคียงกับ
อึม
อึม (음) ในภาษาเกาหลีอาจหมายถึง:
ผลคูณ
ผลคูณ ในทางคณิตศาสตร์ คือ ผลลัพธ์ที่ได้จากการคูณของพจน์ต่าง ๆ ซึ่งแตกต่างกันไปตามแต่ละชนิด ผลคูณที่พบบ่อยในทางคณิตศาสตร์ เช่น
อาสนวิหารซีเอนา
อาสนวิหารแม่พระรับเกียรติยกขึ้นสวรรค์ (cattedrale metropolitana di Santa Maria Assunta) หรือ อาสนวิหารซีเอนา (Duomo di Siena) เป็นอาสนวิหารของคริสตจักรโรมันคาทอลิก ตั้งอยู่ที่เมืองซีเอนาในประเทศอิตาลี เป็นอาสนวิหารประจำอัครมุขมณฑลซีเอนา-กอลเลดีวัลเดลซา-มอนตัลชีโน
อาสนวิหารซีเอนาเริ่มออกแบบและสร้างเป็นครั้งแรกระหว่างปี ค.ศ. 1215 ถึง ค.ศ. 1263 บนฐานของโบสถ์หลังเดิม แผนผังอาสนวิหารเป็นแบบกางเขนละตินโดยมีส่วนขวางด้านหนึ่งยื่นออกมากว่าปกติ พร้อมกับโดมและหอระฆัง โดมที่ตั้งอยู่บนหอแปดเหลี่ยมมาสร้างเพิ่มโดยจัน โลเรนโซ แบร์นีนี ทางเดินกลางแยกจากทางเดินข้างด้วยซุ้มโค้งครึ่งวงกลม ภายนอกและภายในตกแต่งด้วยแถบหินอ่อนขาวสลับเขียวดำยกเว้นด้านหน้าที่แทรกด้วยหินอ่อนสีชมพูแก่เกือบแดง สีขาวดำเป็นสีสัญลักษณ์ของเมืองเซียนาซึ่งตามตำนานกล่าวว่าเป็นสีของม้าของเซเนียสและอาสเคียสผู้ก่อตั้งเมือง
ประวัติ
ประวัติการก่อสร้างอาสนวิหารเป็นประวัติที่เต็มไปด้วยตำนาน ในคริสต์ศตวรรษที่ 9 มีหลักฐานว่ามีวังบาทหลวง ณ ที่ตั้งปัจจุบัน ในเดือนธันวาคม ค.ศ. 1058 อาสนวิหารซีเอนาใช้เป็นที่ซีนอด (Synod) ที่ทำให้นิโคลัสที่ 2ได้รับเลือกเป็นพระสันตะปาปา และปลดสมเด็จพระสันตะปาปาเท็จเบเนดิกต์ที่ 10
วิลเฟรโด โกเมซ
วิลเฟรโด โกเมซ ริเบรา (Wilfredo Gómez Rivera) นักมวยสากลอดีตแชมป์โลก 3 รุ่น ชาวปวยร์โตรีโก
ประวัติ
วิลเฟรโด โกเมซ เป็นนักมวยที่ได้ครองแชมป์โลกถึงสามสมัย ใน พ.ศ. 2546 นิตยสารเดอะริงได้จัดให้เขาเป็นหนึ่งในนักมวย 100 คนที่ยิ่งใหญ่ตลอดกาล โกเมซเกิดในบริเวณที่ยากจนในปวยร์โตรีโก เริ่มจากเป็นนักสู้ข้างถนน พ่อของเขาเป็นคนขับรถแท็กซี่ ตัวเขาเองเคยขายลูกกวาดมาก่อนที่จะเป็นนักมวย
อาสนวิหารซีเอนา
ประวัติ
ทางอาสนวิหารวางแผนการก่อสร้างต่อเติมครั้งใหญ่ครั้งที่สองในปี ค.ศ. 1339 ซึ่งเป็นแผนที่ถ้าสร้างเสร็จก็ทำให้ใหญ่ขึ้นเป็นสองเท่าโดยสร้างทางเดินกลางใหม่ทั้งหมดและทางเดินข้างอีกสองทางฉากกับทางเดินกลางที่มีอยู่ การก่อสร้างบริหารโดยโจวันนี ดี อากอสตีโน (Giovanni di Agostino) ประติมากรผู้มีชื่อเสียง แต่การก่อสร้างต้องมาหยุดชะงักลงเมื่อการระบาดของกาฬโรคในทวีปยุโรป ในปี ค.ศ. 1348 และมิได้เริ่มใหม่ กำแพงภายนอกที่ยังอยู่ในระหว่างการสร้างยังตั้งอยู่ให้เห็นทางด้านใต้ของอาสนวิหาร พื้นของทางเดินกลางที่ยังสร้างไม่เสร็จ ปัจจุบันใช้เป็นพิพิธภัณฑ์และลานจอดรถ
วิลเฟรโด โกเมซ
ประวัติ
โกเมซเริ่มจากชกมวยสากลสมัครเล่นได้เหรียญทองกีฬาอเมริกากลางและแคริบเบียนใน พ.ศ. 2517 ที่สาธารณรัฐโดมินิกันและได้แชมป์โลกในปีเดียวกันที่คิวบา เขาเคยแข่งขันกีฬาโอลิมปิก พ.ศ. 2515 ที่เยอรมันแต่ไม่ได้เหรียญรางวัล โกเมซตัดสินใจที่จะไม่เข้าแข่งกีฬาโอลิมปิก พ.ศ. 2519 ที่แคนาดา จึงหันมาชกมวยอาชีพ
อาสนวิหารซีเอนา
ประวัติ
ระหว่างปี ค.ศ. 1999 ถึงปี ค.ศ. 2003 ทางอาสนวิหารทำการขุดภายใต้บริเวณร้องเพลงสวด (Quire (architecture)) เมื่อพบว่าเป็นโถงทางเข้าโบสถ์คริสต์เดิมที่เต็มไปด้วยจิตรกรรมฝาผนังจากคริสต์ศตวรรษที่ 13 (อาจจะราวปี ค.ศ. 1280) จิตรกรรมฝาผนังเป็นฉากภาพจากพันธสัญญาเดิม และชีวิตของพระเยซู ส่วนที่พบเดิมเป็นทางเข้าวัดแต่เมื่อสร้างหอล้างบาปทางเข้าก็ถูกถม ฉะนั้นจิตรกรรมฝาผนังที่พบจึงเป็นงานที่ไม่ได้รับการเปลี่ยนแปลงมาตั้งแต่เขียน
วิลเฟรโด โกเมซ
ประวัติ
หลังจากที่การชกครั้งแรกไม่ประสบความสำเร็จนัก เขาขึ้นชกชนะน็อครวดถึง 32 ครั้ง รวมทั้งชกชนะฆากินโต ฟูเอเตส และแชมป์โลกในอนาคตอย่าง อังตูนิอู ดา ซิลวา การชนะน็อกรวด 32 ครั้งของเขาทำให้เขาเป็นแชมป์โลกที่ชนะน็อกติดต่อกันมากที่สุดและเป็นอันดับสามของโลกรองจาก ลามาร์ คลาก (43 ครั้ง) และบิลลี ฟอก (44 ครั้ง) ถ้านับจากนักมวยทั้งหมด เพราะทั้งคลากและฟอกไม่เคยครองแชมป์โลก
โกเมซพยายาขึ้นไปชิงแชมป์โลกรุ่นเฟเธอร์เวทเป็นครั้งที่ 2 และประสบความสำเร็จเมื่อเป็นฝ่ายชนะฆวน ลาปอร์เต ก่อนที่จะเสียแชมป์ให้ อซูม่าห์ เนลสันจากกานา เมื่อ 8 ตุลาคม พ.ศ. 2527 โกเมซพยายามขอชกแก้มือกับเนลสัน แต่ในที่สุดก็ตัดสินใจชิงแชมป์โลก WBA รุ่นซูเปอร์เฟเธอร์เวท ชนะคะแนน ร็อกกี ล็อกริดจ์ ได้ครองแชมป์โลกสมัยที่ 3 แต่ก็เสียตำแหน่งแชมป์โลกให้กับอัลเฟรโด เลย์เน ในการป้องกันตำแหน่งครั้งแรกเท่านั้น
หลังการพ่ายแพ้ในครั้งนั้น โกเมซหยุดชกไปช่วงหนึ่ง และกลับมาชกมวยอีกครั้งใน พ.ศ. 2531 - 2532 แต่เขาก็พบว่าช่วงเวลาที่รุ่งโรจน์ของเขาผ่านพ้นไปแล้ว จึงตัดสินใจแขวนนวมอย่างถาวร หลังจากเลิกชกมวย เขาได้ย้ายไปอยู่เวเนซุเอลา และมีข่าวพัวพันกับยาเสพติดและติดคุกอยู่หลายเดือน และต้องไปฟื้นฟูสมรรถภาพที่โคลัมเบียหลังจากนั้น โกเมซกลับมาปวยร์โตรีโก เป็นเทรนเนอร์ให้กับเอกตอร์ กามาโช ยูนิโอร์ ลูกชายของเอกตอร์ กามาโช ในเดือนพฤษภาคม 2546 โกเมซได้รับเชิญให้ไปปานามาและได้รับการเชื้อเชิญให้เป็นพลเมืองของปานามา ใน พ.ศ. 2549 เขาได้ซื้อบ้านและอพยพครอบครัวมาอยู่ฟลอริดา สหรัฐอเมริกา เขามีลูกสาว 3 คน ลูกชาย 1 คน ปัจจจุบันเขาได้รับการเสนอชื่อในหอเกียรติยศของนักมวย ใน พ.ศ. 2546 ชีวประวัติของเขาถูกนำไปสร้างเป็นภาพยนตร์
รีเทิร์นออฟดิโอบราดินน์
รีเทิร์นออฟดิโอบราดินน์ (Return of the Obra Dinn) เป็นเกมแนวผจญภัย และไขปริศนา สร้างโดยนักสร้างเกมชาวอเมริกัน ลูคัส โพพ วางจำหน่ายโดยสตูดิโอเกมในญี่ปุ่น 3909 LLC. ซึ่งเป็นเกมที่สองที่ลูคัส โพพ ผลิตในเชิงพาณิชย์ต่อจากเกม เพเพอร์ส พีส (Papers, Please) เมื่อปี 2013 วางจำหน่ายให้กับบนเครื่องแมค และพีซี ในเดือนตุลาคม 2018 และลงให้กับ นินเท็นโด สวิตช์ เพลย์สเตชัน 4 และเอกซ์บอกซ์วัน ในปีต่อมา
ตัวเกมมีท้องเรื่องอยู่ในช่วงปี 1807 โดยผู้เล่นจะรับบทเป็นผู้ตรวจสอบประกันภัยให้กับบริษัทอินเดียตะวันออก เพื่อไปสืบเรื่องเรือพาณิชย์ที่ชื่อ โอบรา ดินน์ ที่สูญหายไปเมื่อ 5 ปีก่อน ที่จู่ ๆ ก็ปรากฎขึ้นมานอกชายฝั่งอังกฤษโดยไม่มีใครมีชีวิตอยู่บนเรือ โดยผู้เล่นจะถูกส่งไปที่เรือร้างเพื่อทำการประเมิน สร้างเหตุการณ์ของการเดินทางขึ้นใหม่ และกำหนดชะตากรรมของลูกเรือทั้งหกสิบดวง ระบุสาเหตุการตายของผู้ตายหรือตำแหน่งปัจจุบันที่น่าจะเป็นไปได้สำหรับผู้ที่สันนิษฐานว่ายังมีชีวิตอยู่ ซึ่งการสืบสวนทำได้โดยการใช้ เมเมนโต มอร์เตม (Memento Mortem) นาฬิกาพกที่สามารถเคลื่อนย้ายผู้ใช้ไปยังช่วงเวลาที่เจ้าของศพเสียชีวิตได้ ตัวเกมเป็นเกมที่เล่นในมุมมองบุคคลที่หนึ่ง และผู้สร้างได้ออกแบบให้กราฟิกเกมอยู่ในรูปแบบหนึ่งบิต โมโนโครม ซึ่งได้รับแรงบันดาลใจจากเครื่องคอมพิวเตอร์แมคอินทอชรุ่นแรก ๆ
เกมรีเทิร์นออฟดิโอบราดินน์ได้รับการยกย่องในด้านระบบการเล่น รูปแบบศิลปะ และการเล่าเรื่อง นอกจากนี้ยังได้รับการยกให้เป็นหนึ่งในเกมที่ดีที่สุดของปี 2018 และได้รับรางวัลมากมายรวมถึงรางวัล Seumas McNally Grand Prize
ระบบการเล่น
เรือ โอบรา ดินน์ ได้รับการประกันภัยโดยบริษัทอินเดียตะวันออก เมื่อได้รับรายงานว่าสูญหายไปในปี 1803 บริเวณใกล้กับแหลมกู๊ดโฮป มันถูกพัดเข้ามาที่ท่าเรือโดยมีผู้โดยสารและลูกเรือทั้งหกสิบคนเสียชีวิตหรือสูญหาย ผู้เล่นได้รับมอบหมายให้กำหนดชะตากรรมของลูกเรือทั้งหมดบนเรือ รวมถึงชื่อของพวกเขา ชะตากรรมของพวกเขาเกิดขึ้นที่ไหนและอย่างไร ใครคือฆาตกร และตำแหน่งที่พวกเขาควรจะมีชีวิตอยู่
รีเทิร์นออฟดิโอบราดินน์ เป็นเกมไขปริศนาตรรกะขนาดใหญ่อย่างมีประสิทธิภาพ เกมนี้เล่นเป็นเกมผจญภัยในมุมมองบุคคลที่หนึ่งทำให้ผู้เล่นสามารถสำรวจเรือ โอบรา ดินน์ ได้อย่างเต็มที่ ตัวเกมใช้รูปแบบสีเดียวเพื่อเลียนแบบวิธีการแรเงาและสีของเกมคอมพิวเตอร์ยุคแรก  และเพื่อช่วยให้ผู้เล่นติดตามความคืบหน้า ผู้เล่นจะได้รับสมุดบันทึกที่มีภาพวาดของลูกเรือ รายชื่อลูกเรือ และพิมพ์เขียวของเรือทั้งหมด และจะได้รับ เมเมนโต มอร์เตม (Memento Mortem) ซึ่งเป็นอุปกรณ์ที่คล้ายกับนาฬิกาพกที่สามารถใช้กับศพได้ เมื่อเปิดใช้งาน ผู้เล่นจะได้ยินเสียงเหตุการณ์ที่เกิดขึ้นในวินาทีก่อนที่ศพจะตาย และจากนั้นจะสามารถสำรวจเหตุการณ์ในช่วงเวลาแห่งความตายที่ถูกแช่แข็งไว้ การสืบสวนนี้จะใช้เพื่อระบุผู้ที่อยู่ในเหตุการณ์ เพื่อบันทึกช่วงเวลาในห้องอื่น ๆ หรือบนชั้นเรืออื่น ๆ และเพื่อจดรายละเอียดในที่เกิดเหตุ สิ่งเหล่านี้ใช้เพื่อช่วยเชื่อมโยงใบหน้าของลูกเรือกับชื่อ และหน้าที่ของพวกเขา ซึ่งขณะที่สำรวจช่วงเวลาแห่งความตาย ผู้เล่นสามารถใช้นาฬิกาพกอีกครั้งเพื่อเข้าไปดูเหตุการณ์ซากศพอื่น ๆ ที่มองเห็นได้
ทุกครั้งที่สามารถระบุตัวตน อาวุธ ฆาตกรที่ทำการฆาตกรรม หรือสาเหตุการเสียชีวิตได้อย่างถูกต้อง 3 ศพ สมุดบันทึกจะกรอกข้อมูลพื้นฐานโดยอัตโนมัติ (เป็นลักษณะตีพิมพ์ แทนที่จะเป็นลายมือ) ซึ่งผู้เล่นจะด้ทำการระบุชื่อผู้ตายจริง ๆ และอธิบายสาเหุได้อย่างถูกต้องเท่านั้น ซึ่งอาจมาจากเงื่อนงำเล็ก ๆ น้อย ๆ การอนุมาน การหักล้างตรรกะ จนขอบเขตมีความเป็นไปได้ที่แคบลง การระบุสาเหตุการตายจะมีให้เลือกจากรายการที่กำหนด และการเสียชีวิตบางส่วนสามารถระบุสาเหตุได้มากกว่าหนึ่งวิธี ผู้เล่นสามารถแก้ไขสมุดจดรายการของตนได้เมื่อได้รับข้อมูลเพิ่มเติมในระหว่างเล่น
เนื้อเรื่อง
เรือ โอบรา ดินน์ เรือพาณิชย์อินเดียตะวันออก ที่ออกจากท่าที่แฟลมัทไปยังตะวันออก ในปี 1802 พร้อมกับลูกเรือ 51 คน และผู้โดยสาร 9 คน เรือไม่ถูกพบที่แหลมกู๊ดโฮปตามที่กำหนด จึงถูกประกาศว่าสูญหาย 5 ปีต่อมาเรือ โอบรา ดินน์ ปรากฎขึ้นอีกครั้งใกล้กับชายฝั่งอังกฤษโดยไม่พบใครที่มีชีวิตบนเรือ บริษัทอินเดียตะวันออกจึงส่งหัวหน้าผู้ตรวจการเพื่อตรวจสอบว่าเกิดอะไรขึ้นบนเรือ ผู้ตรวจสอบได้รับสมุดบันทึกและนาฬิกาพก เมเมนโต มอร์เตม (Memento Mortem) จาก เฮนรี อีแวนส์ (Henry Evans) เสนารักษ์ประจำเรือ ซึ่งเมื่อใช้นาฬิกากับศพแล้ว จะช่วยให้ผู้ใช้สัมผัสและเดินไปรอบ ๆ ช่วงเวลาที่ศพตายได้อย่างแม่นยำ ซึ่งถูกแช่แข็งในเวลา และด้วยสิ่งนี้พร้อมกับสมุดบันทึก ผู้ตรวจสอบจึงต้องเดินทางในเวลาเพื่อคลี่คลายชะตากรรมของทั้ง 60 ชีวิตบนเรือ
เรือ โอบรา ดินน์ พยายามที่วนกลับไปยังอังกฤษเนื่อจากมีลูกเรือเสียชีวิตเป็นจำนวนมาก เมื่อเรือได้วนกลับมา เหล่าสัตว์ประหลาดก็ได้ทำให้เกิดพายุร้ายพัดกระหน่ำ และมีเรียกปีศาจทะเลคู่หนึ่งที่นั่งอยู่บนปูแมงมุมยักษ์ ขึ้นเรือโดยตั้งใจจะไปให้ถึงห้องกักกันเพื่อปลดปล่อยสัตว์ประหลาด และได้ฆ่าลูกเรือก่อนที่จะถูกสังหาร หลังจากการโจมตีครั้งแรกได้ไม่นาน เรือก็ถูกโจมตีโดยคราเคน ซึ่งได้คร่าชีวิตลูกเรือไปหลายคน กัปตันไปที่ห้องกักกันและขู่ว่าจะฆ่าสัตว์ประหลาดทั้งหมดโดยหวังเพื่อจะยุติการโจมตี และจึงฆ่าสัตว์ประหลาดได้ แต่ผู้ช่วยกัปตันได้ปลดปล่อยสัตว์ประหลาดไปพร้อมกับเปลือกหอยวิเศษ ผู้โดยสารที่รอดชีวิตและลูกเรือบางส่วนตัดสินใจละทิ้งเรือ โอบรา ดินน์ และมุ่งหน้าสู่ชายฝั่งตะวันตกของแอฟริกา เฮนรี อีแวนส์ รู้ว่าบริษัทอินเดียตะวันออกจะตรวจสอบเรือลำนี้ผ่าน เมเมนโต มอร์เตม จึงจงใจฆ่าสัตว์เลี้ยงของเขาในห้องกักขังไว้ และเก็บอุ้งเท้าของมันไว้เพื่อความปลอดภัยก่อนที่จะออกเดินทางไปแอฟริกากับคนอื่น ๆ ลูกเรือที่เหลืออีกหันไปหากัปตันโดยต้องการยึดเรือ หีบ และเปลือกหอยวิเศษคืนเพื่อชดเชยความยากลำบาก โดยไม่รู้ว่ามันถูกโยนออกจากเรือไปแล้ว กัปตันจึงฆ่าพวกกบฏแล้วฆ่าตัวตาย
ม้าน้ำเหลือง
ม้าน้ำเหลือง (Barbour's seahorse; ) เป็นปลาทะเลกระดูกแข็งขนาดเล็กชนิดหนึ่ง จำพวกม้าน้ำ
ม้าน้ำเหลืองมีขนาดโตเต็มที่ประมาณ 15 เซนติเมตร เมื่อโตเต็มที่แล้วลำตัวจะมีหนามแต่สั้น และไม่แหลมเหมือนม้าน้ำหนาม (H. spinosissimus) ส่วนใหญ่แล้วมักจะมีลำตัวสีเหลือง ลักษณะเด่น คือ จะมีลายบริเวณรอบดวงตาจนถึงปลายปาก
ไม่พบในน่านน้ำไทย แต่จะพบในทะเลแถบอินโดนีเซีย, ฟิลิปปิน และบางส่วนในประเทศมาเลเซีย เป็นม้าน้ำชนิดหนึ่งที่สามารถเพาะขยายพันธุ์ได้แล้วในที่เลี้ยง โดยลูกม้าน้ำวัยอ่อนเป็นชนิดที่อนุบาลได้ง่าย นิยมเลี้ยงเป็นปลาสวยงาม
โอล์มสเต็ดฟอลส์
โอล์มสเต็ดฟอลส์ (Olmsted Falls) เป็นเมืองในเทศมณฑลคูยาโฮกา Cuyahoga County รัฐโอไฮโอ สหรัฐอเมริกา และตั้งอยู่ทางตะวันตกเฉียงใต้ของชานเมือง คลีฟแลนด์ มีประชากร 9,024 คน จากการสำรวจสำมะโนประชากรปี 2010 ย่านธุรกิจหลักของเมืองตั้งอยู่ที่หัวมุมถนน Bagley และ ถนน Columbia และ Grand Pacific Junction ซึ่งเป็นย่านประวัติศาสตร์
ภูมิศาสตร์
เมืองโอล์มสเต็ดฟอลส์ตั้งอยู่ที่ 41.3675°N, -81.90472°W จากข้อมูลของสำนักสำรวจสำมะโนประชากรของสหรัฐอเมริกา เมืองนี้มีพื้นที่ทั้งหมด 10.67 กม2 (4.12 ไมล์2) ซึ่งเป็นผืนดินทั้งหมด
ประวัติ
หลังจากการอพยพถิ่นฐานของชาวยุโรปสู่ทวีปอเมริกา พื้นที่ที่ปัจจุบันเป็นเมืองโอล์มสเต็ดฟอลส์ เดิมเคยเป็นส่วนหนึ่งของ แคนาดา (ฝรั่งเศสใหม่) ในสมัยอาณานิคมของฝรั่งเศส ซึ่งต่อมาฝรั่งเศสยอมยกให้แก่ บริเตนใหญ่ ในปีค.ศ. 1763 และพื้นที่นี้เปลี่ยนไปอยู่ภายใต้ส่วนหนึ่งเป็น รัฐเกแบ็ก ในช่วงปลายคริสต์ศตวรรษที่ 18 ที่ดินดังกล่าวได้กลายเป็นส่วนหนึ่งของ เขตสงวนธรรมชาติคอนเนคทิคัตตะวันตก ในเขตดินแดนตะวันตกเฉียงเหนืออ้างสิทธิโดยรัฐคอนเนคทิคัตในสมัยนั้น จากนั้นก็ถูกซื้อโดยบริษัท คอนเนทิคัตแลนด์ ในปี พ.ศ. 2338 ซึ่งทำธุรกิจอสังหาริมทรัพย์แบ่งขายที่ดินบริเวณดังกล่าว ในปี พ.ศ. 2349 แอรอน โอล์มสเต็ด (Aaron Olmsted) ซื้อที่ดินซึ่งประกอบไปด้วยพื้นที่ปัจจุบันของ เมืองโอล์มสเต็ดฟอลส์, เมืองนอร์ทโอล์มสเต็ด (North Olmsted) และ เมืองโอล์มสเต็ด (Olmsted Township) ในราคา 30,000 เหรียญสหรัฐ ซึ่งได้แบ่งขายที่ดินบางส่วนออกไปต่อมาเรียก ชุมชนคิงส์ตัน (ปัจจุบันคือเมืองนอร์ทโอล์มสเต็ด) และที่ดินส่วนที่เหลือตั้งชื่อใหม่ว่าเมืองโอล์มสเต็ด เพื่อเป็นเกียรติแก่ ชาร์ลส์ พี่ชายของเขา พื้นที่นี้เคยเป็นส่วนหนึ่งของดินแดนขนาดใหญ่ที่รัฐคอนเนทิคัตยกให้เพื่อชดใช้ให้กับผู้อยู่อาศัยที่ทรัพย์สินถูกเผาทำลายภายหลังสงครามปฏิวัติ ดินแดนนี้บางส่วนกลายเป็นที่รู้จักในชื่อ Firelands (เพื่อเป็นอนุสรณ์ของหายนะของสงคราม) ซึ่งเป็นส่วนหนึ่งของพื้นที่สงวนทางตะวันตกของคอนเนทิคัต ที่ดินส่วนอื่น ๆ ที่ถูกซื้อโดยแอรอน โอล์มสเต็ด ปัจจุบันคือ นอร์ทริดจ์วิลล์ (North Ridgeville) ในเทศมณฑลลอเรน และ มิลเดิลเบิร์กไฮท์ส (Middleburg Heights) ในเทศมณฑลคูยาโฮกา ต่อมาในปีพ.ศ. 2513 กลุ่มผู้อยู่อาศัยพยายามที่จะรวม โอล์มสเต็ดฟอลส์ และ หมู่บ้าน Westview โดยการลงประชามติผ่านการเห็นชอบของผู้มีสิทธิเลือกตั้งกว่าร้อยละ 90 ของแต่ละชุมชน ต่อมาโอล์มสเต็ดฟอลส์ ได้รับการประกาศให้เป็น เมืองโอล์มสเต็ดฟอลส์ ในปี พ.ศ. 2513 เทศบาลเมืองจำกัดการสร้างริมฝั่งแม่น้ำร็อกกี และ ห้วยพลัม (ลำน้ำสาขาของแม่น้ำออตตาวา) เนื่องจากเป็นเขตสงวนธรรมชาติในเครือข่ายของ Cleveland Metroparks ยกเว้นการตัดข้ามของทางรถไฟหลักสองสาย คือ สาย CSX และสาย Norfolk Southern สำนักงานใหญ่ของบริษัทเครื่องปั่นไวตามิก (Vitamix) ตั้งอยู่ในเมืองโอล์มสเต็ดฟอลส์
สำมะโนประชากร พ.ศ. 2553
จากการ สำรวจสำมะโนประชากร ของปีพ.ศ. 2553 มีจำนวนประชากร 9,024 คน, 3,684 ครัวเรือน และ 2,431 ครอบครัวอาศัยอยู่ในเมือง ความหนาแน่นของประชากร เท่ากับ 2,190.3 คนต่อตร.ไมล์ (845.7 คน/ตร.กม.) มีจำนวนที่อยู่อาศัย 3,897 หน่วย ความหนาแน่นเฉลี่ย 945.9 หน่วยต่อตารางไมล์ (365.2 หน่วย/ตร.กม. ) สัดส่วนเชื้อชาติของเมืองเป็น ผิวขาวร้อยละ 94.9, แอฟริกันอเมริกันร้อยละ 2.0, ชาวอเมริกันพื้นเมืองร้อยละ 0.1, ชาวเอเชียร้อยละ 1.2, ร้อยละ 0.4 จาก เชื้อชาติอื่น ๆ และร้อยละ 1.3 จากสองเชื้อชาติขึ้นไป ฮิสแปนิกหรือลาตินคิดเป็นร้อยละ 2.6 ของประชากร ในปี 2549 เมืองโอล์มสเต็ดฟอลส์มีประชากรเกิน 10,000 คน ในจำนวนครัวเรือนที่มี 3,684 หน่วย มีร้อยละ 32.6 เป็นครัวเรือนที่มีเด็กอายุต่ำกว่า 18 ปีอาศัยด้วย, ร้อยละ 52.5 เป็นครัวเรือนที่มีคู่แต่งงานที่อยู่ด้วยกัน, ร้อยละ 11.0 เป็นครัวเรือนที่มีหญิงที่ไม่มีสามีอาศัยด้วย, ร้อยละ 2.6 เป็นครัวเรือนที่มีชายที่ไม่มีภรรยาอาศัยด้วย และร้อยละ 34.0 เป็นครัวเรือนไม่ใช่ครอบครัวเดียวกัน โดยร้อยละ 28.8 ของครัวเรือนทั้งหมดเป็นแบบอาศัยบุคคลเดียว และร้อยละ 9.4 เป็นครัวเรือนแบบอาศัยคนเดียวที่มีอายุ 65 ปีขึ้นไป ขนาดครัวเรือนเฉลี่ย 2.42 คน และขนาดครอบครัวเฉลี่ย 3.01 คน อายุเฉลี่ยในเมืองคือ 41.6 ปี โดยร้อยละ 24.5 ของประชากรอายุต่ำกว่า 18 ปี, ร้อยละ 6.7 มีอายุระหว่าง 18 ถึง 24 ปี, ร้อยละ 24.1 อายุ 25 ถึง 44 ปี, ร้อยละ 31 อายุ 45 ถึง 64 ปี, และร้อยละ 13.7 อายุ 65 ปีขึ้นไป สัดส่วนระหว่างชาบหญิงของเมืองนี้เป็นผู้ชายร้อยละ 46.7 และผู้หญิงร้อยละ  53.3
สำมะโนประชากร พ.ศ. 2543
จากการ สำรวจสำมะโนประชากร ของปีพ.ศ. 2543 มีจำนวนประชากร 7,962 คน 3,121 ครัวเรือน และ 2,228 ครอบครัวอาศัยอยู่ในเมือง ความหนาแน่นของประชากร เท่ากับ 1,927.2 คนต่อตารางไมล์ (744.3 คน/ตร.กม.) มีจำนวนที่อยู่อาศัย 3,267 หน่วย ความหนาแน่นเฉลี่ย 790.8 หน่วยต่อตารางไมล์ (305.4 หน่วย/ตร.กม. ) สัดส่วนเชื้อชาติของเมืองเป็น ผิวขาวร้อยละ 96.71, แอฟริกันอเมริกันร้อยละ 1.31, ชาวอเมริกันพื้นเมืองร้อยละ 0.99, ชาวเอเชียร้อยละ 0.73, ชาวเกาะแปซิฟิกร้อยละ 0.06, ร้อยละ 0.28 จากเชื้อชาติอื่น ๆ และร้อยละ 0.88 จากสองเชื้อชาติขึ้นไป ฮิสแปนิกหรือลาตินคิดเป็นร้อยละ 1.51 ของประชากร ในจำนวนครัวเรือนที่มี 3,121 หน่วย มีร้อยละ 34.4 เป็นครัวเรือนที่มีเด็กอายุต่ำกว่า 18 ปีอาศัยด้วย, ร้อยละ 60.2 เป็นครัวเรือนที่มีคู่แต่งงานที่อยู่ด้วยกัน, ร้อยละ 8.7 เป็นครัวเรือนที่มีหญิงที่ไม่มีสามีอาศัยด้วย และร้อยละ 28.6 เป็นครัวเรือนไม่ใช่ครอบครัวเดียวกัน โดยร้อยละ 24.8 ของครัวเรือนทั้งหมดป็นแบบอาศัยบุคคลเดียว และร้อยละ 6.9 เป็นครัวเรือนแบบอาศัยบุคคลเดียวซึ่งมีอายุ 65 ปีขึ้นไป ขนาดครัวเรือนเฉลี่ย 2.54 คน และขนาดครอบครัวเฉลี่ย 3.06 คน อายุเฉลี่ยในเมืองคือ 37 ปี โดยร้อยละ 26.6 ของประชากรอายุต่ำกว่า 18 ปี, ร้อยละ 6.2 อายุ 18 ถึง 24 ปี, ร้อยละ 32.4 อายุ 25 ถึง 44 ปี, ร้อยละ 24.9 อายุ 45 ถึง 64 และร้อยละ  9.9 มีอายุ 65 ปีขึ้นไป  สำหรับผู้หญิงทุก 100 คนมีผู้ชาย 92.8 คน สำหรับผู้หญิงทุก 100 คนที่อายุ 18 ปีขึ้นไปมีผู้ชาย 89.2 คน รายได้เฉลี่ยของครัวเรือนในเมืองอยู่ที่ 57,826 ดอลลาร์และรายได้เฉลี่ยของครอบครัวอยู่ที่ 66,196 ดอลลาร์ เพศชายมีรายได้เฉลี่ย 41,996 ดอลลาร์เทียบกับ 35,110 ดอลลาร์สำหรับเพศหญิง รายได้ต่อหัวของเมืองอยู่ที่ 25,716 ดอลลาร์ ประมาณร้อยละ 1.2 ของครอบครัว และร้อยละ 2.1 ของประชากรอยู่ต่ำกว่า เส้นความยากจน ในจำนวนนั้นร้อยละ 1.2 ของผู้ที่อายุต่ำกว่า 18 ปีและร้อยละ 4.5 ของผู้ที่มีอายุ 65 ปีขึ้นไป
การศึกษา
ระบบการศึกษาในโรงเรียนของ โอล์มสเต็ดฟอลส์ ประกอบด้วย ศูนย์การศึกษาของรัฐ 5 แห่ง คือ ศูนย์เด็กปฐมวัย, โรงเรียนประถมต้น Falls-Lenox, โรงเรียนประถมปลายโอล์มสเต็ดฟอลส์, โรงเรียนมัธยมต้นโอล์มสเต็ดฟอลส์ และโรงเรียนมัธยมโอล์มสเต็ดฟอลส์ ให้การศึกษาแก่นักเรียนจาก เมืองโอล์มสเต็ดฟอลส์, บางส่วนของเมืองโคลัมเบีย (Columbia township) ในเทศมณฑลลอเรน, เมืองเบเรีย (Berea city) และจากเมืองโอล์มสเต็ด (Olmsted Township) โรงเรียนทั้งหมดบริหารโดย เขตการศึกษาเมืองโอล์มสเต็ดฟอลส์
วัฒนธรรมและกีฬา
ในเดือนธันวาคม พ.ศ. 2543 ทีม เดอะบูลด็อก เป็นทีมชนะเลิศในการแข่งขันอเมริกันฟุตบอลดิวิชั่น 2 จ้ดโดยสมาคมกีฬาแห่งรัฐโอไฮโอไฮสคูล โดยเอาชนะทีม Piqua 21–0 ที่สนามกีฬา Paul Brown Tiger ในเมือง Massillon ทีมวอลเลย์บอลหญิง Lady Bulldog ชนะเลิศใการแข่งขันวอลเลย์บอล State Championships ในปี พ.ศ. 2551 ทีมวิ่งครอสคันทรี่ของโอล์มสเต็ดฟอลส์ ชนะการแข่งขันวิ่งครอสคันทรี่ชิงแชมป์ของรัฐประเภทมัธยมต้นหญิง (Girls Cross Country State Championship) ในปี 1980, 1981 และ 1987
นิติบัญญัติ
ปัจจุบันสภาเมือง โอล์มสเต็ดฟอลส์ ณ เดือนมกราคม พ.ศ. 2563 ประกอบด้วย ประธานสภา พอล สติบิช (Paul Stibich), รองประธานสภา ลอริ โจนส์ (Lori Jones), เจนนิเฟอร์ แจนเซน (Jennifer Jansen) ผู้แทนสภา; เจย์ แมคแฟดเด (Jay McFadden) กรรมาธิการสภาลำดับที่ 1; คอร์เนล มันเตอานู (Cornel Munteanu) กรรมาธิการสภาลำดับที่ 2; อีวอนน์ บุคโฮลซ์ (Yvonne Buchholz) กรรมาธิการสภาลำดับที่ 3; ไบรอัน ชิเทสเทอร์ (Brian Chitester) กรรมาธิการสภาลำดับที่ 4
ตุลาการ
สำนักงานศาลแขวงโอล์มสเต็ดฟอลส์ ตั้งอยู่ในอาคารศาลากลาง
พ.ศ. 1688
พุทธศักราช 1688 ใกล้เคียงกับ
คณะกรรมการโอลิมปิกไนจีเรีย
คณะกรรมการโอลิมปิกไนจีเรีย (Nigeria Olympic Committee; NOC, รหัสไอโอซี: NGR) เป็นคณะกรรมการโอลิมปิกแห่งชาติที่เป็นตัวแทนของประเทศไนจีเรียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2493 มีสำนักงานใหญ่ตั้งอยู่ที่ประเทศไนจีเรีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากไนจีเรียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
คานาเฟ
Kadiaf เป็นชนิดของเส้นหมี่ตุรกีแบบบาง ทำมาจากแป้งและน้ำที่เทผ่านตะแกรงลงบนถาดอาหารโลหะร้อน เส้นหมี่ที่ได้มีขนาดที่สั้นมาก เส้นหมี่นี้ใช้เพื่อทำของหวานของชาวตะวันออกกลางจำนวนมาก รวมถึงของหวานตุรกีที่เป็นที่รู้จักเช่น บาคลาวา และ คุลฟี
เจ้าคุณพระประยุรวงศ์
เจ้าคุณพระประยุรวงศ์ นามเดิม แพ (5 พฤศจิกายน พ.ศ. 2397 – 22 มีนาคม พ.ศ. 2486) เป็นพระสนมเอกในพระบาทสมเด็จพระจุลจอมเกล้าเจ้าอยู่หัว และทำหน้าที่เป็นผู้เบิกพระโอษฐ์พระราชโอรสและพระราชธิดาในรัชกาลที่ 5 ต่อมาได้รับการแต่งตั้งเป็น เจ้าคุณจอมมารดาแพ และพระบาทสมเด็จพระมงกุฎเกล้าเจ้าอยู่หัวทรงสถาปนาเกียรติยศขึ้นเป็นเจ้าคุณชั้นพิเศษให้ออกนามว่า เจ้าคุณพระประยุรวงศ์ และได้รับเกียรติให้ใช้คำว่า "ถึงแก่พิราลัย" เทียบเจ้าประเทศราชและสมเด็จเจ้าพระยา กรมพระยาดำรงราชานุภาพเคยกล่าวยกย่องท่านว่า "ท่านสมบูรณ์ด้วยเกียรติยศ และเป็นที่เคารพนับถือของคนทั้งหลายมิรู้เสื่อมทรามจนตลอดอายุ"
ชีวิตช่วงต้น
เจ้าคุณพระประยุรวงศ์ มีนามเดิมว่า แพ เกิดเมื่อวันที่ 5 พฤศจิกายน พ.ศ. 2397 เป็นธิดาของเจ้าพระยาสุรวงษ์ไวยวัฒน์ (วร บุนนาค) กับท่านผู้หญิงอิ่ม และท่านผู้หญิงอ่วมซึ่งเป็นป้า (พี่สาวของแม่) ก็เป็นภรรยาเอกอีกท่านหนึ่งของบิดา มีพี่น้องร่วมบิดามารดา 9 คน ได้แก่ เล็ก (เป็นที่คุณหญิงสรราชภักดี), ฉาง, เหมา (เป็นที่หลวงจักรยานานุพิจารณ์), หมิว (เป็นที่จ่ายวดยศสถิต), โหมด (เป็นบาทบริจาริกาในรัชกาลที่ 5), แม้น (เป็นห้ามของกรมพระยาภาณุพันธุวงศ์วรเดช), เมี้ยน และมิด
ครอบครัวของเจ้าคุณพระประยุรวงศ์ สืบเชื้อสายจากเฉกอะหมัด แขกเจ้าเซ็นจากอิหร่าน ซึ่งเป็นจุฬาราชมนตรีมาแต่ครั้งกรุงเก่า จนกระทั่งลูกหลานรุ่นเหลนคือเจ้าพระยาเพ็ชร์พิไชย (ใจ) ได้เปลี่ยนไปนับถือศาสนาพุทธ หลังการเสียกรุงศรีอยุธยาครั้งที่สอง หลานชายของเจ้าพระยาเพ็ชร์พิไชย คือ เจ้าพระยาอรรคมหาเสนา (บุนนาค) ได้ร่วมรบเคียงบ่าเคียงไหล่กับสมเด็จพระเจ้ากรุงธนบุรี และพระบาทสมเด็จพระพุทธยอดฟ้าจุฬาโลกมหาราช ครั้นท่านลิ้ม ภรรยาของเจ้าพระยาอรรคมหาเสนาถูกทำร้ายจนถึงแก่ความตาย สมเด็จพระอมรินทราบรมราชินีทรงเกิดความสงสาร จึงนำพระขนิษฐาแท้ ๆ คือ เจ้าคุณพระราชพันธุ์นวล ให้กับเจ้าพระยาอรรคมหาเสนา และเป็นต้นสกุลบุนนาค นับเป็นตระกูลที่จงรักภักดี และมีฐานะเป็นเครือญาติใกล้กับราชวงศ์จักรีในฐานะคู่เขย หลังจากนั้นเป็นต้นมาสกุลบุนนาคและเครือญาติจึงมีหน้าที่คอยถวายตัวธิดาเป็นบาทบริจาริกาสนองพระเดชพระคุณมาในทุก ๆ รัชกาล
ในวัยเยาว์ เจ้าคุณพระประยุรวงศ์ได้สมญาว่า ม่วง อันเป็นนามของแม่ค้าชราคนหนึ่งซึ่งทำขนมขายได้เลิศรส ท่านจึงติดใจและชอบยายม่วงมาก อยู่มาวันหนึ่ง กลุ่มเพื่อนของเจ้าคุณพระประยุรวงศ์ได้ถามเล่นว่าใครอยากเป็นอะไรบ้าง เมื่อถามมาถึงเจ้าคุณประยุรวงศ์ ท่านก็ตอบกลับไปว่า อยากเป็นยายม่วง เพื่อนเด็ก ๆ เห็นเป็นเรื่องขำขันจึงพากันเรียกล้อท่านว่าม่วงอยู่ช่วงหนึ่ง
ถวายตัว
เมื่อเจ้าคุณพระประยุรวงศ์มีอายุได้ 13 ปี ใน พ.ศ. 2409 สมเด็จเจ้าพระยาบรมมหาศรีสุริยวงศ์ผู้เป็นปู่ ได้พาท่านเข้าถวายตัวรับราชการฝ่ายใน โดยพาไปฝากกับเจ้าจอมมารดาเที่ยง บาทบริจาริกาในพระบาทสมเด็จพระจอมเกล้าเจ้าอยู่หัว และได้รับไว้ในพระอุปการะของพระเจ้าบรมวงศ์เธอ กรมหลวงสมรรัตนศิริเชฐ ซึ่งในขณะนั้นพระบาทสมเด็จพระจุลจอมเกล้าเจ้าอยู่หัว มีพระชนมายุ 15 พรรษา และเสด็จออกไปจากพระราชฐานฝ่ายในตามธรรมเนียม จึงไม่มีโอกาสได้เห็นหรือทันรู้จักเจ้าคุณพระประยุรวงศ์ แต่ครั้นเมื่อพระบาทสมเด็จพระจุลจอมเกล้าเจ้าอยู่หัวได้พบเจ้าคุณพระประยุรวงศ์เมื่อครั้งตามเสด็จพระเจ้าบรมวงศ์เธอ กรมหลวงสมรรัตนศิริเชฐในงานพระเมรุที่ท้องสนามหลวง ก็ทรงพอพระทัยตั้งแต่ครั้งแรกที่ทอดพระเนตรเห็น หลังจากนั้นจึงทรงสืบจนทราบแน่ชัดว่าหญิงที่ทรงพอพระทัยนั้นเป็นใคร หลังจากนั้นพระบาทสมเด็จพระจุลจอมเกล้าเจ้าอยู่หัวจัดให้มีละครวังหลวงแสดงที่วังหน้า เจ้าคุณพระประยุรวงศ์ถือหีบหมากเสวยตามเสด็จพระเจ้าบรมวงศ์เธอ กรมหลวงสมรรัตนศิริเชฐไปด้วย และนั่งชมละครที่บริเวณหน้าพลับพลาของพระบาทสมเด็จพระจุลจอมเกล้าเจ้าอยู่หัว ซึ่งพระบาทสมเด็จพระจุลจอมเกล้าเจ้าอยู่หัวมักทอดพระเนตรตรงมายังตัวท่านบ่อย ๆ และในคืนนั้น เจ้าคุณพระประยุรวงศ์ก็ฝันว่ามีงูใหญ่มารัดตัวท่าน จึงนำความฝันนี้ไปเล่าแก่ญาติผู้ใหญ่ในงานสมรสของคุณเล็ก พี่สาว เมื่อญาติได้ฟังความฝันของท่านก็พากันหัวเราะชอบใจ
พระบาทสมเด็จพระจุลจอมเกล้าเจ้าอยู่หัวเข้าไปขอร้องกับพระเจ้าบรมวงศ์เธอ กรมหลวงสมรรัตนศิริเชฐ ว่าให้นำตัวเจ้าคุณพระประยุรวงศ์ออกงานพระราชพิธีบ่อย ๆ เพื่อจะเห็นหน้าบ้าง รวมทั้งทรงใช้พระอนุชาพระองค์น้อย ๆ คือ สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และพระเจ้าบรมวงศ์เธอ กรมหมื่นราชศักดิ์สโมสร ซึ่งยังสามารถเข้านอกออกในพระราชฐานชั้นในได้ ทำหน้าที่เป็นสื่อรัก ที่ชวนเจ้าคุณพระประยุรวงศ์ไปรับชมมหรสพหรือขบวนแห่ต่าง ๆ รวมทั้งใช้ให้พระพี่เลียงนำของมาพระราชทานให้หลายต่อหลายครั้ง เจ้าคุณพระประยุรวงศ์กล่าวไว้ว่า "…พระบาทสมเด็จพระจุลจอมเกล้าฯ โปรดให้พระพี่เลี้ยงชื่อกลาง นำหีบน้ำอบฝรั่งเข้าไปประทานหีบหนึ่ง ด้วยสมัยนั้นน้ำอบฝรั่งเพิ่งมีเข้ามาขายในเมืองไทย คนกำลังชอบกันมาก หีบน้ำอบฝรั่งที่ประทานนั้นทำเป็นสองชั้น เปิดฝาออกถึงชั้นบน มีพระรูปฉายวางไว้ในนั้น เปิดถึงชั้นล่างต่อลงไปมีน้ำอบฝรั่งสองขวดกับสบู่หอมก้อนหนึ่งวางเรียงกันอยู่…" ในเวลาต่อมา พระเจ้าบรมวงศ์เธอ กรมหลวงสมรรัตนศิริเชฐทรงชักชวนเจ้าคุณพระประยุรวงศ์ตามเสด็จไปงานวันวิสาขบูชาที่วัดพระศรีรัตนศาสดารามด้วยกัน และเมื่อได้โอกาส พระบาทสมเด็จพระจุลจอมเกล้าเจ้าอยู่หัวตรัสขอเจ้าคุณพระประยุรวงศ์จากพระเจ้าบรมวงศ์เธอ กรมหลวงสมรรัตนศิริเชฐไปเป็นห้าม แต่เมื่อเรื่องถึงสมเด็จเจ้าพระยาบรมมหาศรีสุริยวงศ์ผู้เป็นปู่ จึงมีคำสั่งให้ท่านผู้หญิงอิ่ม มารดา มารับตัวเจ้าคุณพระประยุรวงศ์กลับไปที่เรือน ทำให้ทั้งสองพรากจากกัน พระบาทสมเด็จพระจุลจอมเกล้าทรงขอร้องให้พระเจ้าบรมวงศ์เธอ กรมหลวงสมรรัตนศิริเชฐช่วยให้พระองค์พบกับเจ้าคุณพระประยุรวงศ์อีกครั้ง เจ้าคุณพระประยุรวงศ์กล่าวถึงการพบกันในครั้งนั้นว่า "เป็นแต่รันทดกำสรดโศก หาได้ปรึกษาหารือคิดอ่านกันอย่างไรไม่"
จากเหตุการณ์ดังกล่าวทำให้พระบาทสมเด็จพระจุลจอมเกล้าเจ้าอยู่หัวซึ่งเป็นเจ้าชายหนุ่มกลัดกลุ้มพระราชหฤทัยยิ่งนัก และเมื่อการณ์เป็นเช่นนั้น เจ้าจอมมารดาเที่ยงเป็นเจ้าจอมตัวโปรด นำความกราบทูลแก่พระบาทสมเด็จพระจอมเกล้าเจ้าอยู่หัว พระองค์ก็ทรงมีพระเมตตาแก้ปัญหาแก่พระราชโอรส ด้วยการตรัสขอเจ้าคุณพระประยุรวงศ์ต่อสมเด็จเจ้าพระยาบรมมหาศรีสุริยวงศ์ รับท่านเป็นสะใภ้หลวง
บาทบริจาริกา
พระบาทสมเด็จพระจุลจอมเกล้าเจ้าอยู่หัวอภิเษกสมรสกับเจ้าคุณพระประยุรวงศ์ใน พ.ศ. 2410 เจ้าคุณพระประยุรวงศ์ถูกส่งตัวไปยังพระตำหนักสวนกุหลาบ โดยเจ้าคุณพระประยุรวงศ์กล่าวถึงเหตุการณ์ดังกล่าวไว้ว่า "เดินออกไปทางประตูราชสำราญ เหมือนกับกระบวนแห่พระนเรศวร พระนารายณ์ มีคนถือเทียนนำหน้า และถือคบรายสองข้าง มีคนตามหลังเป็นพวกใหญ่ พวกชาววังก็พากันมานั่งดูแน่นทั้งสองข้างทาง อายจนแทบจะเดินไม่ได้" เจ้าคุณพระประยุรวงศ์มีฐานะเป็น หม่อม และหลังอภิเษกสมรสได้เพียงสามเดือน เจ้าคุณพระประยุรวงศ์ก็ตั้งครรภ์ พระบาทสมเด็จพระจอมเกล้าเจ้าอยู่หัวพระราชทานพระราชวังนันทอุทยาน ริมคลองมอญ ฝั่งธนบุรี เป็นสถานที่สำหรับประสูติพระหน่อ เพราะตามโบราณราชประเพณี สตรีสามัญชนไม่สามารถคลอดลูกในพระบรมมหาราชวังได้ ในช่วงเวลานั้น พระบาทสมเด็จพระจุลจอมเกล้าเจ้าต้องเสด็จข้ามฟากแม่น้ำเจ้าพระยา เพื่อปฏิบัติราชการที่พระบรมมหาราชวัง และข้ามฟากกลับพระตำหนัก เย็นบ้าง ค่ำบ้าง และบางคราวก็ดึก โดยในช่วงน้ำลง พระองค์ต้องเสด็จพระราชดำเนินบนสะพานไม้รวกยาว ๆ ริมคลองเพื่อกลับพระตำหนักไปหาครอบครัวอยู่เสมอ หลังตั้งครรภ์ได้เพียงเจ็ดเดือน เจ้าคุณพระประยุรวงศ์ก็ให้ประสูติการพระราชธิดา คือ พระเจ้าบรมวงศ์เธอ กรมขุนสุพรรณภาควดี
หลังพระบาทสมเด็จพระจอมเกล้าเจ้าอยู่หัวเสด็จสวรรคตลงใน พ.ศ. 2411 พระบาทสมเด็จพระจุลจอมเกล้าเจ้าอยู่หัวเถลิงถวัลยราชสมบัติเป็นพระมหากษัตริย์พระองค์ต่อมา ส่วนเจ้าคุณพระประยุรวงศ์มีฐานะเป็น เจ้าจอมมารดา และย้ายที่อยู่อาศัยไปยังพระบรมมหาราชวัง สามีต้องมีบาทบริจาริกาอีกหลายนางตามโบราณราชประเพณี เจ้าคุณพระประยุรวงศ์ได้ทูลขอพรพิเศษจากสามีไว้ ความว่า "พระองค์เป็นพระมหากษัตริย์ จะมีพระสนมกำนัลมากสักเท่าใด ก็จะไม่เคียดขึ้งตึงหวง และไม่ปรารถนาจะมีอำนาจว่ากล่าวบังคับบัญชาผู้หนึ่งผู้ใด ขอแต่ให้ได้สนองพระเดชพระคุณเหมือนอย่างเมื่อเสด็จอยู่พระตำหนักสวนกุหลาบเท่านั้นก็พอใจ" ซึ่งพระบาทสมเด็จพระจุลจอมเกล้าทรงมีพระเมตตาต่อเจ้าคุณพระประยุรวงศ์เป็นอย่างดี ทรงให้สิทธิพิเศษหลายประการแก่เจ้าคุณพระประยุรวงศ์ เช่น ห้ามท้าวนางไปว่ากล่าวรบกวนท่าน อนุญาตให้เจ้าคุณพระประยุรวงศ์ปรนนิบัติพระองค์ภายในพระที่นั่งเย็น รวมทั้งการปรนนิบัติเป็นกิจวัตรในทุก ๆ วัน คือ การถวายเครื่องพระสำอางและตั้งเครื่องพระกระยาหารต้มเมื่อตื่นบรรทม หลังเสร็จพระกรณียกิจช่วงเช้า ท่านก็มาปรนนิบัติอีกในช่วงบ่าย กลางคืนเมื่อพระบาทสมเด็จพระเจ้าอยู่หัวเข้าบรรทมแล้ว ซึ่งหมดจากนี้เจ้าคุณพระประยุรวงศ์จะไม่เข้าไปยุ่งกิจการใด ๆ อีก รวมทั้งใช้ราชาศัพท์กับเจ้าคุณพระประยุรวงศ์ เช่น สรง บรรทม เสด็จ และพิราลัย เทียบเจ้าประเทศราชและสมเด็จเจ้าพระยา และเมื่อพระบาทสมเด็จพระจุลจอมเกล้าเจ้าอยู่หัวตรัสเรียก จะทรงเรียกว่า แม่แพ หากอยู่ต่อหน้าผู้อื่นจะทรงเรียกว่า คุณแพ ไม่เรียก นาง อย่างนางบาทบริจาริกานางอื่น
พระบาทสมเด็จพระจุลจอมเกล้าเจ้าอยู่หัวทรงยกย่องเจ้าคุณพระประยุรวงศ์เหนือยิ่งกว่านางสนมคนใด โดยพระราชทานหีบหมากทองคำลงยาประดับเพชร ทั้งยังทรงแต่งตั้งให้ท่านขึ้นเป็น เจ้าคุณจอมมารดา ดังระบรมราชโองการว่า "มีพระบรมราชโองการตรัสเหนือเกล้าฯ สั่งว่า ราชประเพณีแต่ก่อนมา เจ้าจอมมารดาฝ่ายในที่เป็นผู้ใหญ่และเป็นที่ไว้วางพระราชหฤทัย และเป็นที่นับถือของคนในพระบรมมหาราชวังโดยมาก เคยทรงพระกรุณาโปรดเกล้าฯ ยกย่องขึ้นให้เรียกว่า เจ้าคุณ บัดนี้ทรงพระราชดำริว่า เจ้าจอมมารดาแพ ได้รับราชการฉลองพระเดชพระคุณมาถึง 37 ปี เป็นเจ้าจอมมารดาผู้ใหญ่ และเป็นบุตรีท่านอัครมหาเสนาบดี มีตระกูลสูงเนื่องในราชนิกูล สมควรจะมียศบรรดาศักดิ์เป็นเจ้าคุณได้ จึงทรงพระกรุณาโปรดเกล้าฯ สั่งว่า แต่นี้ไปให้เรียกเจ้าจอมมารดาแพว่า เจ้าคุณจอมมารดา"
ต่อมาเมื่อเจ้าคุณพระประยุรวงศ์ออกมาพำนักอยู่สวนนอก พระบาทสมเด็จพระจุลจอมเกล้าเจ้าอยู่หัวทรงมีพระบรมราชานุญาตให้เจ้าคุณพระประยุรวงศ์สามารถออกเที่ยวเตร่ได้ และดำรัสสั่งกรมทหารเรือซึ่งเป็นพนักงานรักษาเรือพาหนะของหลวงอยู่ด้วยในสมัยนั้น ว่าถ้าเจ้าคุณจะไปไหน ก็ให้จัดพาหนะของหลวงให้ใช้ทุกเมื่อ คือมีใช้ทั้งรถหลวงและเรือหลวง แต่ตัวของเจ้าคุณพระประยุรวงศ์เองนั้นพอใจที่จะพายเรือตามเรือกสวนภายในจังหวัดพระนครเสียมากกว่า
บั้นปลายและพิราลัย
ในรัชกาลพระบาทสมเด็จพระมงกุฎเกล้าเจ้าอยู่หัว ทรงโปรดเกล้าสถาปนาให้ท่านขึ้นเป็น เจ้าคุณพระประยุรวงศ์ เป็นเจ้าคุณชั้นพิเศษ ในฐานะที่เป็นสนมเอกชั้นผู้ใหญ่ และเป็นหัวหน้านักนางสนมทั้งปวง
การแต่งกาย
เมื่อราชสำนักสยามรับอิทธิพลจากชาติตะวันตกเข้ามา พระบาทสมเด็จพระจุลจอมเกล้าเจ้าอยู่หัวทรงปรึกษาเจ้าคุณพระประยุรวงศ์เรื่องทรงผมของสตรีสยาม มีพระราชประสงค์ให้สตรีเลิกไว้ผมปีกอย่างโบราณ เปลี่ยนเป็นไว้ผมยาวแทน เจ้าคุณพระประยุรวงศ์จึงสนองพระราโชบายด้วยไว้ผมยาวประบ่าและขมวดปลายผม เบื้องต้น สตรีชาววังต่างพากันซุบซิบนินทาเจ้าคุณพระประยุรวงศ์เป็นอันมาก แต่ด้วยความที่เป็นคนโปรด เรื่องนินทาจึงค่อย ๆ หายไป และหญิงชาววังจำนวนไม่น้อยเริ่มหันมาไว้ผมยาวสนองพระราโชบาย
นอกจากนี้ เจ้าคุณพระประยุรวงศ์ยังเป็นผู้ริเริ่มการ "สะพายแพร" เป็นครั้งแรก โดยเริ่มจากการที่ท่านขี่ม้าตามเสด็จพระบาทสมเด็จพระจุลจอมเกล้าเจ้าอยู่หัวในท้องถิ่นต่าง ๆ จึงไม่สะดวกเมื่อจะห่มสไบเฉียงเพราะจะอาจจะหลุดออกจากตัวได้ง่าย เจ้าคุณพระประยุรวงศ์จึงใช้การสะพายแพรเย็บติดแนบตัว เผยให้เห็นเสื้อลูกไม้ซึ่งอยู่ภายใน และสวมหมวกอย่างสตรียุโรปเพื่อกันแดด หญิงชาววังก็แต่งกายตามอย่างท่านเรื่อยมา จนกระทั่งการสะพายแพรยุติลงในรัชสมัยพระบาทสมเด็จพระมงกุฎเกล้าเจ้าอยู่หัว
พ.ศ. 2484 เจ้าคุณพระประยุรวงศ์เมื่อวัยแก่ชราใกล้จะถึง 90 ปี จอมพลแปลก พิบูลสงคราม นายกรัฐมนตรีขณะนั้น ประกาศชักชวนสตรีไทยให้เปลี่ยนเครื่องแต่งตัว เช่นเปลี่ยนตัดผมสั้นเป็นไว้ยาว เปลี่ยนนุ่งผ้าโจงกระเบนเป็นนุ่งถุง และให้ใส่เกือกใส่หมวกเป็นต้น รัฐบาลไทยได้ชวนเจ้าคุณพระประยุรวงศ์ให้เป็นผู้นำสตรีที่มีบรรดาศักดิ์ให้เปลี่ยนแปลง ท่านก็ยินดีรับช่วยและเอาตัวของท่านเองออกหน้าเปลี่ยนเครื่องแต่งตัวตามอย่างที่ต้องการ ก็มีผลให้ผู้อื่นปฏิบัติตามท่านอย่างคึกคัก ท่านจึงได้รับความเคารพนับถือจากรัฐบาลในสมัยนั้นและได้รับเชิญไปเข้าสมาคมและไปเป็นประธานในการให้รางวัลต่าง ๆ ต่อมาเนือง ๆ
การบำเพ็ญกุศล
นอกจากนี้ยังได้บำเพ็ญกุศลอื่น ๆ อีกในคราวฉลองอายุครบรอบ เช่น สร้างสุขศาลาเจ้าคุณพระประยุรวงศ์ บูรณะศาสนสถานต่าง ๆ ในวัดของบุรพชนทั้งในและนอกจังหวัดพระนคร เช่นปฏิสังขรณ์วัดประยุรวงศาวาสวรวิหาร สร้างตึกประยูรวงศ์ในวัดบุปผารามวรวิหาร สร้างเจดีย์ก่ออิฐถือปูนทรงระฆังกลมวัดสุรชายาราม เป็นต้น
มอร์ตาเดลลา
มอร์ตาเดลลา (mortadella) เป็นไส้กรอกอิตาลีขนาดใหญ่ ทำจากเนื้อหมูบด ผสมเกลือ พริกไทย น้ำตาล และไขมันหมูก้อนเล็ก ๆ (ส่วนมากเป็นไขมันจากคอหมู) อย่างน้อยร้อยละ 15 จากนั้นอัดเป็นไส้กรอกขนาดใหญ่ แล้วนำไปต้มในเตาอบพิเศษที่ 90 องศาเซลเซียส (194 องศาฟาเรนไฮต์) มอร์ตาเดลลาบางชนิดยังมีส่วนผสมอื่น ๆ อีก เช่น กระเทียม พิสตาชีโอ ทรัฟเฟิล ผลเมอร์เทิล เป็นต้น
ในอิตาลี
มอร์ตาเดลลามีต้นกำเนิดในโบโลญญา เมืองหลักของแคว้นเอมีเลีย-โรมัญญา ที่อื่น ๆ ในอิตาลีอาจทำมอร์ตาเดลลาด้วยกรรมวิธีแบบโบโลญญาหรือกรรมวิธีเฉพาะของท้องถิ่นนั้น เช่น เมืองปราโตในแคว้นตอสคานาจะแต่งกลิ่นรสมอร์ตาเดลลาด้วยกระเทียมโขลกและอัลแคร์เมส (เหล้าเครื่องเทศชนิดหนึ่ง) ส่วนเมืองอามาตรีเชทางตอนเหนือของแคว้นลัตซีโยจะรมควันมอร์ตาเดลลาเล็กน้อย เป็นต้น เนื่องจากมอร์ตาเดลลามีต้นกำเนิดจากโบโลญญา จึงมีการตั้งชื่อไส้กรอกอเมริกันชนิดที่มีลักษณะคล้ายกันว่า "ไส้กรอกโบโลญญา" ตามไปด้วย อย่างไรก็ตาม "มอร์ตาเดลลาโบโลญญา" (Mortadella Bologna) เป็นชื่ออาหารที่ได้รับการคุ้มครองสิ่งบ่งชี้ทางภูมิศาสตร์ สินค้าที่จะใช้ชื่อดังกล่าวได้จะต้องผลิตในแคว้นเอมีเลีย-โรมัญญาและพื้นที่ข้างเคียงบางแห่งเท่านั้น
นอกอิตาลี
นอกจากในอิตาลีแล้ว ยังมีการทำและบริโภคมอร์ตาเดลลาในประเทศอื่น โดยเป็นที่รู้จักในสเปนและโปรตุเกสซึ่งนิยมใส่พริกไทยและมะกอกออลิฟ
ชาวอิตาลีหลายคนอพยพไปอเมริกาใต้ในช่วงต้นคริสต์ศตวรรษที่ 20 ด้วยเหตุผลนี้ มอร์ตาเดลลาจึงเป็นที่นิยมอย่างมากในอาร์เจนตินา, โบลิเวีย, เปรู, บราซิล, เอกวาดอร์, ชิลี, โคลอมเบีย, อุรุกวัย และเวเนซุเอลา โดยมีสูตรค่อนข้างคล้ายคลึงกับมอร์ตาเดลลาแบบดั้งเดิมจากอิตาลี
พ.ศ. 1689
พุทธศักราช 1689 ใกล้เคียงกับ
วิรัช รัตนเศรษฐ
วิรัช รัตนเศรษฐ สมาชิกสภาผู้แทนราษฎรแบบบัญชีรายชื่อ และกรรมการบริหาร พรรคพลังประชารัฐ อดีตสมาชิกสภาผู้แทนราษฎรจังหวัดนครราชสีมา 5 สมัย อดีตประธานกรรมการในคณะกรรมการประสานงานสภาผู้แทนราษฎร และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของชวน หลีกภัย
ประวัติ
วิรัช รัตนเศรษฐ เกิดเมื่อวันที่ 29 พฤษภาคม พ.ศ. 2501 สำเร็จการศึกษาระดับปริญญาตรี สาขานิติศาสตร์ และปริญญาโท สาขารัฐศาสตร์ จากมหาวิทยาลัยรามคำแหง ด้านชีวิตครอบครัวสมรสกับนางทัศนียา รัตนเศรษฐ ส.ส.หนึ่งเดียวของจังหวัดนครราชสีมา ในการเลือกตั้ง พ.ศ. 2548 ที่ไม่ได้สังกัดพรรคไทยรักไทย แต่ในการแสดงบัญชีทรัพย์สินต่อ ป.ป.ช. ทั้งคู่แจ้งสถานะเป็น "หย่า" ทั้งคู่มีบุตรด้วยกัน 3 คน คือ
การทำงาน
วิรัช รัตนเศรษฐ เป็นสมาชิกสภาผู้แทนราษฎรจังหวัดนครราชสีมาหลายสมัย ตั้งแต่ปี พ.ศ. 2529 เป็นต้นมา ในสังกัดพรรคชาติไทย แต่แพ้การเลือกตั้งในปีพ.ศ. 2538 และกลับมาได้รับเลือกตั้งอีกครั้งในการเลือกตั้งปีพ.ศ. 2539
เคยดำรงตำแหน่งรองหัวหน้าพรรคมหาชน รองเลขาธิการนายกรัฐมนตรีฝ่ายการเมือง และในรัฐบาลของนายชวน หลีกภัย ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์
ในการเลือกตั้งปี พ.ศ. 2550 ได้เข้าสังกัดพรรครวมใจไทยชาติพัฒนา ลงสมัครรับเลือกตั้งใบระบบสัดส่วน แต่ไม่ได้รับการเลือกตั้ง
ในการเลือกตั้ง พ.ศ. 2554 ได้ลงสมัครรับเลือกตั้ง ส.ส.ระบบบัญชีรายชื่อ สังกัดพรรคเพื่อไทย ลำดับที่ 32 และได้รับการเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 26
จากนั้นใน พ.ศ. 2561 นายวิรัชได้ย้ายมาร่วมงานกับ พรรคพลังประชารัฐ พร้อมกับนางทัศนียา นายอธิรัฐ และนายทวิรัฐ บุตรชายคนโตและบุตรชายคนที่ 2 นอกจากนี้นายวิรัชยังได้ร่วมก่อตั้งกลุ่มการเมืองกลุ่มใหม่ที่ชื่อว่า "กลุ่มพลังโคราช" ร่วมกับ 6 อดีต ส.ส. ได้แก่ นาย จำลอง ครุฑขุนทด, นาย สุภรณ์ อัตถาวงศ์, นาย บุญจง วงศ์ไตรรัตน์, นาย อัสนี เชิดชัย, นาย ภิรมย์ พลวิเศษ และ พ.ต.ท. สมชาย เพศประเสริฐ
วงศ์คางคกหมอตำแย
วงศ์คางคกหมอตำแย หรือ วงศ์กบทาสี (Painted frogs, Midwife toads) เป็นวงศ์ของกบขนาดเล็ก ใช้ชื่อวงศ์ว่า Alytidae
กบในวงศ์นี้มีกระดูกสันหลังหน้ากระดูกก้นกบ 8 ปล้อง กระดูกสันหลังมีเซนทรัมเป็นแบบอย่างของโอพิสโธซีลัส กระดูกหัวไหล่เป็นแบบอย่างของอาร์กซิเฟอรัล กระดูกแอสทรากาลัสและกระดูกแคลคาเนียมเชื่อมรวมกันเฉพาะส่วนตัวและส่วนปลาย ไม่มีชิ้นกระดูกแทรกระหว่างกระดูกนิ้วสองชิ้นสุดท้าย ลูกอ๊อดมีโครงสร้างปากแบบมีจะงอยปากและมีตุ่มฟัน ช่องเปิดของห้องเหงือกมีช่องเดียวอยู่ในแนวตรงกลางระหว่างของลำตัว
ส่วนใหญ่เป็นกบที่อาศัยเฉพาะถิ่นในยุโรป แต่ก็มีบางส่วนที่พบได้ในภูมิภาคตะวันตกเฉียงเหนือของแอฟริกา และสูญพันธุ์ไปแล้วที่อิสราเอล
เดิมกบในวงศ์นี้ ได้เคยถูกจัดให้อยู่ในวงศ์ที่ใช้ชื่อว่า Discoglossidae แต่ปัจจุบันนักวิทยาศาสตร์เห็นว่าชื่อที่ใช้อยู่ในปัจจุบัน มีการตั้งมาก่อน จึงใช้ชื่อนี้
การจำแนก
วงศ์ Alytidae
และในสกุล Bombina และ Barbourula ซึ่งเคยอยู่ในวงศ์นี้ ได้ถูกแยกออกไปอยู่ในวงศ์ Bombinatoridae
มูซา บินต์ นาศิร
มูซา บินต์ นาศิร อัลมุสนัด (موزا بنت ناصر المسند) เป็นพระชายาองค์ที่ 2 ในเชคฮะมัด บิน เคาะลีฟะฮ์ อัษษานี อดีตเจ้าผู้ครองรัฐกาตาร์
พระประวัติ
ชัยเคาะฮ์มูซา บินต์ นาศิร อัลมุสนัด พระชนนีฯ ประสูติเมื่อวันที่ 8 สิงหาคม พ.ศ. 2502 โดยเป็นพระธิดาของนาสเซอร์ บิน อับดุลลาห์ อัลมุสนัด พระองค์ทรงมีเชื้อสายเจ้าผู้ครองรัฐคูเวต
อภิเษกสมรส
ชัยเคาะฮ์มูซา บินต์ นาศิร อัลมุสนัด ทรงอภิเษกสมรสกับ เชคฮะมัด บิน เคาะลีฟะฮ์ อัษษานี เมื่อปีพ.ศ. 2520 มีพระราชโอรส-พระราชธิดาด้วยกัน 7 พระองค์
บล็อกปาร์ตี
บล็อกปาร์ตี (Bloc Party) เป็นวงอินดี้ร็อกจากอังกฤษ ปัจจุบันมีสมาชิกประกอบด้วยด้วย เคเล โอเกอร์เรเก (ร้องนำ) รัสเซลล์ ลิสแซ็ก (กีตาร์) จัสติน แฮร์ริส (เบส คีย์บอร์ด แซ็กโซโฟน ร้องประสาน) ลุยส์ บาร์เทิล (กลอง) และสมาชิกเก่าคือ กอร์ดอน โมกส์ (เบส) และ แม็ตต์ ตอง (กลอง)
ในเดือนกุมภาพันธ์ ปี 2005 ออกขายอัลบั้มชุดแรกในปี 2005 ชื่ออัลบั้ม Silent Alarm
พรปวีณ์ นีระสิงห์
พรปวีณ์ นีระสิงห์ (เกิด 29 ธันวาคม พ.ศ. 2535) ชื่อเล่น เฟย์ เป็นนักร้อง นักแสดง พิธีกรชาวไทย เป็นสมาชิกเฟย์ ฟาง แก้ว ค่ายกามิกาเซ่ในเครือบริษัทอาร์เอส
ชีวิตส่วนตัว
ด้านชีวิตส่วนตัวเคยคบหาดูใจกับ สิงห์ ประชาธิป มุสิกพงศ์ อดีตมือกีตาร์วง สควีซ แอนิมอล และเป็นบุตรชายของนาย วีระ มุสิกพงศ์ ปัจจุบันกำลังคบหาดูใจกับ บอย ปกรณ์ ฉัตรบริรักษ์ นักแสดง พิธีกร
ฌอน สก็อตต์
เขาปรากฏตัวในซีรีส์เรื่องยาวยอดนิยมเรื่อง เดอะบิลล์ โดยเขารับบทเป็น ดีไอ คริส ดีกิ้น (ก่อนหน้านี้เขารับบทเป็นตัวร้ายในซีรีส์ 6 ตอนที่ 92, ซีรีส์ 8 ตอนที่ 83 รวมถึง ชุดที่ 9 ตอนที่ 13) นอกจากนี้เขายังเคยแสดงเป็นรองผู้รักษากุญแจชื่อ ทอม ไพค์ในละครคอมเมดี้ของบีบีซีในปี ค.ศ. 1989 เรื่อง เดอะริเวอร์ กับ เดวิด เอสเซ็กซ์ นอกจากนี้เขายังแสดงเป็น แพทริค ดอยล์ ผู้จัดการฮาร์เชสเตอร์ ยูไนเต็ด ในละครฟุตบอลของสกายวันเรือ่ง ดรีมทีม และปรากฏตัวเป็นตัวร้ายประจำในละครภาษาเกลิกสก๊อตแลนด์เรือง มาแชร์
สก็อตต์ยังเล่นเป็นแจ็ค แฟร์ไชลด์ในซีรีส์คอมเมดี้เรื่อง บราส นอกจากนี้เขายังปรากฏแสดงเป็นเด็กหนุ่มอายุ 19 ปีที่ถูกครอบครัวบอร์นรับไว้ในฐานะคนรับใช้หลังจากถูกมัดไว้เพราะขโมยจักรยานในละครกลางวันของเอทีวีเรื่อง "เดอะซีดาร์ทรี" (1976–77) ผลงานละครเวทีของเขา ได้แก่ เครซี่ฟอร์ยู ของปรินซ์เอ็ดเวิร์ดเธียร์เตอร์ เรื่อง ฮาร์ทเบรกเฮ้าส์ ของโรงละครเฮย์มาร์เก็ตโดยผู้อำนวยการเทรเวอร์ นันน์, เรื่อง เดอะ เชาห์รอน ของโรงละครหลวงแห่งชาติ และ ทรานสเลชั่น ของโรงละครแห่งชาติ
ในปี ค.ศ. 2022 เขารับบทเป็นเบอร์ทรานด์ ครอว์ลีย์ในซีรีส์ของดิสนีย์+เรือ่ง มูนไนท์
กล้วยไม้ผีอเมริกา
กล้วยไม้ผีอเมริกา (Ghost Orchid; ) (ชื่อทั่วไป "กล้วยไม้ผี" ก็ใช้กับ Epipogium aphyllum ด้วย) เป็นพืชอายุยืนกาฝากในวงศ์กล้วยไม้ (วงศ์กล้วยไม้) มีถิ่นกำเนิดในรัฐฟลอริดา ประเทศคิวบา และในประเทศบาฮามาส
ทั้งนี้กล้วยไม้ผียังมีชื่ออื่นในภาษาอังกฤษอีก เช่น palm polly และ white frog orchid เป็นต้น
วัดบางสะแกนอก
วัดบางสะแกนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงตลาดพลู เขตธนบุรี กรุงเทพมหานคร
ประวัติ
วัดบางสะแกนอกสร้างขึ้นในสมัยอยุธยาประมาณปี พ.ศ. 2077–2090 ในสมัยสมเด็จพระไชยราชาธิราช จากนั้นได้กลายเป็นวัดร้าง จนกระทั่งมีพระธุดงค์เดินทางมาพัก ชาวบ้านจึงนิมนต์ให้อยู่จำพรรษาและมีการบูรณะพัฒนาวัด ผู้อุปถัมภ์มีอุบาสิกาจิน อุบาสิกาปาน อุบาสิกาเมื่อ อุบาสกศุข และอุบาสกมี โดยมีมหาทองดีซึ่งเป็นพระฝ่ายวิปัสสนาธุระได้รับการแต่งตั้งเป็นพระวรญาณมุนี ได้เข้ามาขุดซากวัดและปฏิสังขรณ์วัดนี้ จนก่อสร้างสำเร็จเมื่อ พ.ศ. 2377 ในสมัยพระบาทสมเด็จพระนั่งเกล้าเจ้าอยู่หัว ได้ขานนามวัดตามชื่อคลองที่วัดตั้งอยู่ วัดได้รับพระราชทานวิสุงคามสีมาเมื่อปี พ.ศ. 2377 อนึ่ง ยังมีวัดบางสะแกอีกแห่งในบริเวณใกล้เคียง คือวัดบางสะแกใน
อาคารเสนาสนะ
อุโบสถ กว้าง 18 เมตร ยาว 27 เมตร เป็นรูปแบบมหาอุด คือมีประตูหน้าเข้าเพียงทางเดียว มีรูปแบบอยุธยาตอนต้น ยังพบใบเสมาสมัยอยุธยาแบบสมเด็จพระไชยราชาธิราช มีทรวดทรงเตี้ยค่อม ภายในอุโบสถผนังหลังองค์พระประธาน มีรูปพระฉาย (ปางเปิดโลก) ด้านนอกมีกำแพงแก้วล้อมรอบ
วัดมีกุฏิสงฆ์จำนวน 9 หลัง เป็นอาคารครึ่งตึกครึ่งไม้ 2 ชั้น หอสวดมนต์มีสภาพทรุดโทรม กว้าง 6 เมตร ยาว 11 เมตร สร้างเมื่อ พ.ศ. 2484 ศาลาการเปรียญเดิมเป็นศาลาไม้โบราณมีใต้ถุนยกสูง กว้าง 9.50 เมตร ยาว 22.50 เมตร สร้างเมื่อ พ.ศ. 2484 และศาลาการเปรียญได้รับการบูรณะขึ้นใหม่เมื่อ พ.ศ. 2552 แล้วเสร็จ พ.ศ. 2556
นที รักษ์พลเมือง
ศาสตราจารย์เกียรติคุณ นายแพทย์ นที รักษ์พลเมือง (16 พฤษภาคม พ.ศ. 2469 - 6 มีนาคม พ.ศ. 2557 ) อดีตคณบดีคณะแพทยศาสตร์ศิริราชพยาบาล มหาวิทยาลัยมหิดล อดีตหัวหน้าภาควิชาศัลยศาสตร์ออร์โธปิดิคส์และกายภาพบำบัด และอดีตนายกสภามหาวิทยาลัยมหิดล
ประวัติ
ศ.เกียรติคุณ นพ.นที รักษ์พลเมือง สำเร็จการศึกษาแพทยศาสตร์บัณฑิต คณะแพทยศาสตร์ศิริราชพยาบาล มหาวิทยาลัยแพทยศาสตร์ เมื่อ พ.ศ. 2492 จากนั้นเข้าปฏิบัติงานเป็นแพทย์ประจำบ้านภาควิชาศัลยศาสตร์ คณะแพทยศาสตร์ศิริราชพยาบาล มหาวิทยาลัยแพทยศาสตร์, เป็นหัวหน้าแพทย์ประจำบ้าน พ.ศ. 2493 ได้ศึกษาและฝึกอบรมเพิ่มเติมได้รับ Cert. in Orthopaedics จาก Institute of Orthopaedic London เข้ารับราชการเป็นอาจารย์ประจำภาควิชาศัลยศาสตร์ คณะแพทยศาสตร์ศิริราชพยาบาลเมื่อพ.ศ. 2494 ต่อมาในปีพ.ศ. 2507 ได้โอนไปสังกัดภาควิชาศัลยศาสตร์ออร์โธปิดิกส์และกายภาพบำบัด ซึ่งเป็นภาควิชาที่ตั้งขึ้นใหม่ในคณะแพทยศาสตร์ศิริราชพยาบาล นายแพทย์นทีมีความรู้ความสามารถในการผ่าตัดรักษาในด้าน Spine Surgery โดยเฉพาะ TB Spine และ Hand Surgery เป็นผู้บุกเบิกและปรับปรุงวิธีการสอนนักศึกษาแพทย์ โดยใช้เทปโทรทัศน์เป็นอุปกรณ์การสอนเพื่อสาธิตวิธีการรักษา นอกจากนี้ได้จัดตั้งพิพิธภัณฑ์ออร์โธปิดิกส์ทั้งในรูปแบบการแสดง เครื่องมือ อุปกรณ์การผ่าตัด ตลอดจนแสดงแผนภาพในรูปนิทรรศการเพื่อช่วยในการสอนนักศึกษาแพทย์ให้เข้าใจง่ายขึ้น ได้สร้างผลงานทางวิชาการอย่างสม่ำเสมอ มีผลงานวิจัยที่ได้รับการตีพิมพ์ในวารสารทางการแพทย์ประมาณ 30 เรื่อง ได้รับพระมหากรุณาธิคุณโปรดเกล้าโปรดกระหม่อมให้ดำรงตำแหน่งศาสตราจารย์ เมื่อปี พ.ศ. 2517
ประวัติการทำงาน
ช่วงดำรงตำแหน่งคณบดีคณะแพทยศาสตร์ศิริราชพยาบาล คือช่วงที่มีงานฉลอง 100 ปี ศิริราช ทางคณะแพทยศาสตร์ศิริราชพยาบาลได้สร้างตึกสยามินทร์ เพื่อเฉลิมพระเกียรติในวโรกาสมหามงคลที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเจริญพระชนมพรรษาครบ 5 รอบ โดยคณะแพทยศาสตร์ศิริราชพยาบาล ได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเป็นพระบรมราชูปถัมภ์ สมเด็จพระนางเจ้าสิริกิติ์ พระบรมราชินีนาถ ทรงเป็นพระบรมราชินูปถัมภ์ และพระบรมวงศานุวงศ์ทุกพระองค์ทรงเป็นองค์อุปถัมภ์ รวมทั้งได้รับความร่วมมือ ร่วมใจจากแพทย์พยาบาล และบุคลากรของคณะแพทยศาสตร์ศิริราชพยาบาล บุคคลทุกสาขาอาชีพในสังคม ทำให้ได้ตึกสยามินทร์ที่เป็นตึกผ่าตัดรวม ศูนย์ทำความสะอาดเครื่องมือที่ทันสมัยที่สุด ห้องไอซียู ห้องติดตามผลการรักษาผู้ป่วยที่สามารถช่วยเหลือผู้ป่วยที่มีความจำเป็นต้องรับการผ่าตัดโดยไม่ต้องเสียเวลานานและทนทุกข์ทรมานได้มากขึ้น
นอกจากนี้ยังดำรงตำแหน่งประธานกรรมการและผู้ทรงคุณวุฒิอื่นๆ อีกมากมาย อาทิ กรรมการมูลนิธิสมเด็จเจ้าฟ้ามหิดลกรรมการศิริราชมูลนิธิ กรรมการแผนกแพทยศาสตร์มูลนิธิอานันทมหิดล ประธานมูลนิธิมหาวิทยาลัยมหิดล ประธานราชวิทยาลัยแพทย์ออร์โธปิดิคส์แห่งประเทศไทย นายกสมาคมออร์โธปิดิคส์แห่งประเทศไทย กรรมการราชวิทยาลัยศัลยแพทย์แห่งประเทศไทย นายกสมาคมแพทย์อุบัติเหตุ นายกสมาคมกีฬาเวชศาสตร์แห่งประเทศไทย กรรมการอำนวยการและกรรมการบริหารสภาสังคมสงเคราะห์แห่งประเทศไทย นายกสมาคมผู้ปกครองและครูโรงเรียนสวนกุหลาบวิทยาลัย นายกสมาคมผู้ปกครองและครูโรงเรียนเตรียมอุดมศึกษา นายกสมาคมผู้ปกครองและครูโรงเรียนสตรีวิทยาโดยหลังจากเกษียณอายุราชการแล้ว ท่านยังได้สละเวลาเป็นอาจารย์พิเศษสอนนักศึกษาแพทย์และเป็นที่ปรึกษาคณบดีคณะแพทยศาสตร์ศิริราชพยาบาล รวมทั้งเป็นที่ปรึกษาภาควิชาศัลยศาสตร์ออร์โธปิดิคส์และกายภาพบำบัดอีกด้วย
ศ.เกียรติคุณ นพ.นที รักษ์พลเมือง ถึงแก่กรรมเมื่อวันพฤหัสดีที่ 6 มีนาคม พ.ศ. 2557 เวลา 19.42 น. ณ โรงพยาบาลศิริราช ด้วยโรคไตวายเรื้อรัง สิริอายุได้ 87 ปี 9 เดือน 18 วัน มีพิธีพระราชทานเพลิงศพเมื่อวันที่ 15 มิถุนายน พ.ศ. 2557 ณ วัดโสมนัสราชวรวิหาร
ธงชาติบริติชแอนตาร์กติกเทร์ริทอรี
ธงชาติบริติชแอนตาร์กติกเทร์ริทอรี เป็นธงสี่เหลี่ยมผืนผ้าสีขาว กว้าง 1 ส่วน ยาว 2 ส่วน ที่มุมธงบนด้านคันธงมีภาพธงชาติสหราชอาณาจักร ในพื้นธงสีขาวนั้นประดับด้วยภาพตราราชการของบริติชแอนตาร์กติกเทอร์ริทอรี
ธงนี้เป็นธงใช้สำหรับดินแดน สถานีวิจัย และธงสำหรับสำนักงานและศูนย์บัญชาการการสำรวจเขตบริติชแอนตาร์กติกเป็นหลัก สำหรับเรือของคณะสำรวจจะใช้ธงลักษณะคล้ายกันแต่มีพื้นสีน้ำเงินตามอย่างธงเรือราชการของสหราชอาณาจักร ส่วนผู้ตรวจการประจำดินแดนแห่งนี้ใช้ธงชาติสหราชอาณาจักรประดับด้วยภาพตราราชการประจำดินแดนที่กลางธงเป็นเครื่องหมายสำคัญ
รัฐบาลสหราชอาณาจักรกำหนดให้มีธงนี้ขึ้นเมื่อปี พ.ศ. 2506 หลังมีการจัดตั้งเขตการปกครองแห่งนี้ขึ้นเพียง 1 ปี โดยก่อนหน้านี้เขตการปกครองดังกล่าวเป็นส่วนหนึ่งของหมู่เกาะฟอล์กแลนด์ จึงใช้ธงชาติหมู่เกาะฟอล์กแลนด์เป็นสัญลักษณ์
พ.ศ. 1690
พุทธศักราช 1690 ใกล้เคียงกับ
กองอาสารักษาดินแดน
กองอาสารักษาดินแดน หรือชื่อย่อ อส. (Volunteer Defense Corps; VDC) เป็นองค์การของรัฐ สังกัดกระทรวงมหาดไทย มีฐานะเป็นนิติบุคคล เป็นหน่วยงานที่มีลักษณะพิเศษ เป็นองค์การกึ่งราชการ มีฐานะเทียบเท่ากองทัพต่าง ๆ ของกระทรวงกลาโหม เป็นกองกำลังกึ่งทหาร เป็นกองกำลังประจำถิ่น มีลักษณะคล้ายกับกองกำลังพิทักษ์มาตุภูมิ หรือ National Guard ของสหรัฐอเมริกา จัดตั้งขึ้นโดยพระราชบัญญัติกองอาสารักษาดินแดน พ.ศ. 2497 ทั้งนี้ กระทรวงมหาดไทย ได้มอบหมายหรือฝากภารกิจให้กรมการปกครองเป็นหน่วยงานขับเคลื่อนกิจการกองอาสารักษาดินแดน โดยมีสำนักอำนวยการกองอาสารักษาดินแดน (สน.อส.) เป็นส่วนราชการสังกัดกรมการปกครอง ทำหน้าที่เป็นฝ่ายอำนวยการ นอกจากนี้ยังมีหน่วยบัญชาการรักษาดินแดน (นรด.) กองทัพบก ทำหน้าที่เป็นฝ่ายอำนวยการฝ่ายทหาร
กองอาสารักษาดินแดนมีลักษณะโครงสร้างหน่วยงาน ลำดับการบังคับบัญชาเหมือนกับกองทัพ และมีชั้นยศเหมือนทหาร กล่าวคือ เป็นพลเรือนที่มียศเหมือนทหาร ซึ่งมีภารกิจและบทบาทหน้าที่ตามพระราชบัญญัติกองอาสารักษาดินแดน พ.ศ. 2497 คือ รักษาความสงบร่วมกับพนักงานฝ่ายปกครองหรือตำรวจ ปราบปรามผู้กระทำผิดกฎหมาย การเทิดทูนและพิทักษ์รักษาไว้ซึ่งสถาบันพระมหากษัตริย์ รวมถึงรักษาความปลอดภัยในสถานที่สำคัญ และการคมนาคม และเป็นกองกำลังส่วนหนึ่งไว้สำรองที่พร้อมจะเพิ่มเติมและสนับสนุนกำลังทหารได้เมื่อมีการร้องขอทั้งในยามปกติและยามศึกสงคราม และตามพระราชบัญญัติกองอาสารักษาดินแดน พ.ศ. 2497 หมวด 7 มาตรา 29 ได้บัญญัติไว้ว่า "เจ้าหน้าที่หรือสมาชิกกองอาสารักษาดินแดนในระหว่างทำการตามหน้าที่ ให้ถือว่าเป็นเจ้าพนักงานตามกฎหมายลักษณะอาญา" จึงไม่ใช่ผู้ช่วยเจ้าพนักงานเหมือนอาสาสมัครทั่วไป และไม่ได้อยู่ภายใต้สังกัดกรมการปกครอง แต่เป็นเจ้าพนักงานองค์การของรัฐ ตามกฎหมายจัดตั้งกองอาสารักษาดินแดนนั่นเอง
ประวัติ
ในสมัยอดีตกาลนามาในยามใดมีศึกสงครามเข้ามาปะชิดขอบขัณฑสีมาสยามประเทศ พระมหากษัตริย์เจ้า ขุนทหาร และราษฎรผู้รักษาชาติบ้านเมือง ก็จะลุกขึ้นสู้เพื่อรักษาพื้นแผ่นดินให้ลูกหลาน อย่างเช่นเหตุการณ์ของรัชสมัยของสมเด็จพระนเรศวรมหาราช เหตุการณ์ชาวบ้านบางระจัน เหตุการณ์ของเมืองถลาง คุณหญิงจันและนางมุก หรือท้าวเทพกษัตรี ท้าวศรีสุนทร และเหตุการณ์เมืองนครราชสีมา คุณหญิงโม หรือท้าวสุรนารี เป็นต้น